cyanic-selkie/wikianc huggingface dataset:
Mole
De meast foarkommende soarten molens binne de wynmole en de wettermole. Yn Nederlân komme hast inkeld wynmolens foar, om't it lân sa flak is dat der te min reliëf is om mei wetterstreaming in mole oan te driuwen. Boppedat makket deselde flakkens fan it lân dat it hast altyd wol waait, sadat it mei wynmolens skoan takin.
Standerttype Vierlingsbeek
Soart gebou
W.B. Kloos wie de arsjitekt fan dit type stasjonsgebou. It prototype foar dit stasjonsgebou ferriisde yn 1956 yn Vierlingsbeek. Kloos ûntwurp dit type sadanich dat de plattegrûn fan it gebou hieltyd neffens winsk oan 'e pleatslike situaasje oanpasse koe en dat de ûnderlinge opinoarfolging fan 'e romten mei ûnderskate funksjes wizige wurde koe. It skelet fan it gebou soe dêrom út in rige betonnen portalen bestean dat nei ferlet ynfolle wurde koe mei de ferskate funksjes. Dizze foarm fan betonskeletbou mei inselde soart betonportalen waard ek tapast troch arsjitekt Koen van der Gaast by de stasjons Eindhoven en Vlaardingen East, dy 't yn itselde jier as Vierlingsbeek klear kamen. De seis betonportalen, elk 4,50 meter breed, waarden op in ûnderlinge ôfstân fan 4 meter, dwers op de lingterjochting fan de spoarline op perronhichte pleatst en foarmen sa in stramien fan fiif like grutte romten.
Stasjons fan it type Vierlingsbeek
Tal boud: 12, tal noch oanwêzich: 7.
Mole
Troch de yntroduksje fan 'e elektrisiteit yn 'e earste helte fan 'e tweintichste iuw waarden molens oerstallich. Se waarden ferfongen troch elektryske gemalen. Tsjintwurdich binne yn Nederlân de measte molens sadwaande yn it besit fan gemeenten of stiftings foar it behâld fan kultureel erfgoed. Yn Fryslân fersoarget it Gild Fryske Mounders in oplieding ta moolner. As in mole iepensteld is foar belangstellenden, hat de moolner in spesjale blauwe molewimpel úthongen.
Pleechgesin
In pleechgesin is in gesin wêryn't yn it ramt fan 'e pleechsoarch ien of mear bern grutbrocht wurde dy't net de biologyske bern fan 'e âlden yn dat gesin binne. Soks kin foarkomme as de biologyske âlden fan it of de oangeande bern tydlik of foargoed net by steat binne om 'e opfieding sels te fersoargjen, bygelyks om't hja ferstoarn of siik binne, wrakselje mei ferslavingsproblematyk, yn skieding lizze of troch de autoriteiten net geskikt achte wurde. Redens wêrom't âlden net geskikt achte wurde foar de opfieding fan harren bern rinne útinoar fan mishanneling en seksueel misbrûk oant ferwaarleazging of om't se der de mentale kapasiteiten net ta hawwe.
In bern dat fan pleechsoarch ôfhinklik is, wurdt in pleechbern neamd. As it in jonge is, hjit er in pleechsoan, en as it om in famke giet, is se in pleechdochter. In pleechgesin bestiet ornaris teminsten út in pleechheit en in pleechmem, de saneamde pleechâlden, hoewol't bern binnen in famyljenetwurk soms ek ûnderbrocht wurde by in allinnichsteande muoike. De relaasje tusken pleechâlden en harren pleechbern wurdt oantsjut as it pleechâlderskip. Faak hawwe de pleechâlden al biologyske bern fan harsels; harren soan en dochter wurde dan de pleechbroer en pleechsuster fan it pleechbern. It kin wêze dat nei ferrin fan tiid, as dúdlik wurdt dat it pleechbern net by de biologyske âlden weromkeare kin, de bân tusken pleechbern en pleechgesin formalisearre wurdt troch in adopsje. Dêrnei sprekt men ornaris net mear fan in pleechgesin, mar fan in adopsjegesin. Likegoed is it lykwols mooglik dat de pleechbern nei ferrin fan tiid weromkeare by de biologyske âlden.
QAnon
thumb|In flagge fan QAnon QAnon of ienfâldichwei Q is in Amerikaanske ekstreemrjochtse gearspanningsteory dy't de saneamde plannen beskriuwt fan in "djippe steat", dy't bestiet út in kabaal fan kannibalistyske, pedofile oanbidders fan Satan dy't in globale bernesekshannel beheare, en dy't rjochte wie tsjin de eardere presidint Donald Trump en syn oanhingers. QAnon wurdt ornaris in kultus neamd.
Pidgin
In pidgin of pidzjin is in taal mei in sterk ferienfâldige grammatikale struktuer, in beheind leksikon en in frij lyts skala oan stylfoarmen. Pidgins binne de memmetaal fan net ien, mar ûntsteane as de leden fan twa ûnderling ûnfersteanbere taalmienskippen mei-inoar besykje te kommunisearjen sûnder dat se dêrby har taflecht nimme kinne ta in trêde taal. Soks resultearret yn in mingfoarm fan 'e beide oarspronklike talen, wêrby't dy werombrocht wurde ta in tige simpele foarm. Om't de driuw ta kommunikaasje yn sokke gefallen yn it ferline almeast hannel wie, wurde pidgins ek wol hannelstalen neamd.
QAnon
QAnon tinkt ornaris dat Trump in "dei fan de ôfrekkening", bekend as Storm (stoarm), pland hie dêr't tûzenen leden fan it kabaal arrestearre wurde soene. Oanhingers fan QAnon beskuldigen in soad progressive akteurs fan Hollywood, politisy fan de Demokratyske Partij en hege amtners derfan lid te wêzen fan it kabaal.
Pidgin
De measte pidgintalen binne basearre op Westjeropeeske talen, in gefolch is fan 'e koloniale skiednis fan 'e measte Westjeropeeske lannen, dy't yn it ferline gebieten yn Afrika, Súd- en Súdeast-Aazje, Oseaanje en de Amearika's bemasteren. Guon pidgintalen binne sa nuttich bleken, dat se in semy-offisjele status bemachtige hawwe; sokke talen wurde "útwreide pidgins" neamd, fanwegen de ekstra foarmen dy't se ûntwikkele hawwe om oan it ferlet fan 'e sprekkers te foldwaan.
QAnon
Ek binne der antysemityske ideeën yn de QAnon-beweging
Pidgin
Pidgintalen moatte net betize wurde mei kreoalske talen, dy't ûntsteane as pidgintalen safolle sprutsen wurde dat se memmetaalsprekkers krije. Mei't der dan in ferlet ûntstiet ta it útdrukken fan in folle grutter ferskaat oan dingen, nimt de kompleksiteit fan 'e grammatika en de omfang fan 'e wurdskat yn sokke gefallen navenant ta. Dêrmei ferlieze sokke talen dan de wichtichste skaaimerken fan pidgintalen.
QAnon
Oarsprong
thumb|left|150px|In logo fan QAnon dat ornaris troch syn folgelingen brûkt waard. thumb|Fise-presidint [[Mike Pence mei twa SWAT-aginten. Dejinge lofts draacht it Q-symboal]] thumb|It logo tichter by sjoen. De oanbelangjende agint krige dien fan it SWAT-tiim, om't it dragen fan sokke logo's ferbean is. De gearspanningsteory QAnon begûn yn oktober 2017 op de anonime webside 4chan te ferskinen as Q en QAnon, dat mooglik in Amerikaansk yndifidu wie. It waard letter oannommen dat it om in groep yndifiduen, dy't ûnder deslde namme hannelen, giet. De oerienkommende gearspanningsteory Pizzagate, dêr't saneamd in pedofile sekshannel yn de kelder fan pizzaria Comet Ping Pong yn Washington D.C. beheard wurde soe, gie foarôf oan QAnon, mar waard der letter in part fan.
In persoan dy't himsels Q Clearance Patriot neamde ferskynde op 28 oktober 2017 foar it earst op 4chan mei it berjocht Calm before the Storm (stiltme foar de stoarm), dy't nei Trump syn kryptyske omskriuwing fan in gearkomste fan militêre lieders ferwiisde. Dêrby waard neamd dat Hillary Clinton arrestearre wurde soe en de beweitsing oan de grins heger wurde soe om it flechtsjen ûnmooglik te meitsjen. Dat barde lykwols net.
De skriuwer dêrfan ferhuze yn novimber 2017 nei 8chan en sei dat 4chan "ynfiltrearre" wie.
Doe't 8chan fan it ynternet ôfgie, om't ferskate manifesten dy't troch massamoardners skreaun waarden, sa as dy fan Christchurch en El Paso dêr op pleatst waarden, ferhuze Q nei trije moanne nei it nije 8kun, dat ek fan Jim Watkins wie.
QAnon krige foar it earst omtinken yn de media yn desimber 2017, en yn de iere moannen fan 2018 krige de gearspanningsteory benammen fan de rjochtse media omtinken. Sean Hannity, tillefyzjepresintator en konservatyf polityk kommentator op Fox News, en aktrise Roseanne Barr ferspraten it nijs oer QAnon op harren siden op sosjale media. De ekstreemrjochtse gearspanningstinker en presintator fan Info Wars, Alex Jones sei dat er persoanlik kontakt hie mei Q. By in taspraak fan Trump yn july 2018 yn Tampa (Floarida) kaam de gearspanningsteory folop yn it nijs.
Yn febrewaris 2021 waard by in peiling waarnommen dat 29% fan de republikeinske kiezers de stelling fan QAnon leauden dat Donald Trump temûk in groep bernesekshannelers, dy't akteurs fan Hollywood en wichtige politisy fan de Demokratyske Partij befetsje soe, oan it oanpakken wie.
Gearspanningsclaims
De gearspanningsteory wurdt skaaimerke as "sûnder bewizen" en "ûnbegrûne". Syn folgelingen wurde "in steurde gearspanningskultus" neamd. It waard benammen ferspraat troch oanhingers fan Trump, dy't it as de Storm (de stoarm) en de Great Awakening (it grutte ûntweitsjen), dy't besibbe binne oan de religieuze konsepten oangeande de eintiid, ferwiisden. Folgelingen fan QAnon tinke dat Trump, lykwols as in beheind kristen, troch God stjoerd waard. Dêrom wurdt QAnon ek wol as in religieuze beweging sjoen.
Neffens Travis View, dy't QAnon bestudearre hat en dêroer skreaun hat foar The Washington Post is it wichtichste punt fan de gearspanningsteory:
"'...der is in kabaal fan pedofile oanbidders fan Satan oer gâns de wrâld hinne dy't oer de wrâld hearskje, en se hawwe alles ûnder kontrôle. Hja hawwe kontrôle oer politisy, de media en Hollywood en se ferbergje harren bestean. En hja soene harren hearskippij oer de wrâld fuortset hawwe as presidint Donald Trump net keazen waard. Yn dizze gearspanningsteory wit Donald Trump alles fan it kweade dwaan fan it kabaal. Mar ien fan de redens wêrom't Donald Trump keazen waard, wie om in ein oan harren meitsje te litten. As 'Q' der net wie, soene wy no neat witte oer de slach efter de skermen, dy't Trump en it Amerikaanske leger leveret. En 'Q' is einlings in poster op 4chan, dy't letter nei 8chan ferhuze, en dyjinge dy't alles oer dizze temûke slach efter de skermen iepenbier makket en alle geheimen oer wat it kabaal oan it dwaan is en de grutskalige arrestaasjes dy't barre sille.'"
Folgelingen fan QAnon leauwe ek dat der in foarfal, bekend as de Storm, barre sil dêr't tûzenen leden fan it kabaal arrestearre wurde sille, en mooglik nei de finzenis op Guantánamobaai stjoerd wurde om dêr yn in militêr tribunaal terjocht te stean. It Amerikaanske leger sil dan mei hurde hân it lân oernimme, en dêrnei sil der ferlossing op ierde wêze.
Guon falske claims
Q hat ferskate falske berjochten pleatst dy't ûnbegrûne binne, lykas:
Op 30 maaie 2019 hat de FBI QAnon as in terroristyske organisaasje bestimpele. In soad QAnon folgelingen brûke #WWG1WGA (where we go one, we go all), it biedwurd fan QAnon, yn harren berjochten.
Ynsidinten
Yn maaie 2018 makke Michael Lewis Meyer in fideo en filmde dy streekrjocht op Facebook fan in semintfabryk yn Tucson (Arizona) ôf, dêr't er miende dat der in bernesekshannel plakfûn. De fideo waard yn de wyks derop 650.000 kear besjoen. De plysje kaam en socht gâns it plak ôf, mar fûn neat. Meyer hold dêrnei in toer fan de fabryk foar njoggen dagen beset, oant er mei de plysje oerienkaam it pân te ferlitten. Yn july kaam er wer werom yn de fabryk, mar doe waard er arrestearre foar it ûnwettich betrêdzjen fan it pân. Hy ferwiisde nei QAnon en #WWG1WGA op syn Facebookside.
thumb|Matthew Wright, dy't my in pantsere reau de Hooverdaam blokkearre op de grins fan Arizona en Nevada Op 15 juny 2018 waard Matthew Phillip Wright fan Henderson (Nevada) arrestearre foar terrorisme. Hy blokkearre foar de Hooverdaam, op de grins fan Nevada en Arizona, mei in pantsere reau dy't bewapene mei in AR-15 en in pistoal wie, it ferkear 90 minuten lang. Hy wie, nei eigen sizzen, op in missy fan QAnon en woe dat it Ministearje fan Justysje it OIG-rapport frijjoech oangeande it gedrach fan FBI-aginten by in ûndersyk nei it brûken fan in email-server troch Hillary Clinton.
By in taspraak fan Trump yn Tampa (Floarida) op 31 july 2018 gedroegen oanhingers fan Trump fijannich foar Jim Acosta, Wite Hûs-haadkorrespondint fan CNN, oer. QAnon-folgelingen wiene by de taspraak oanwêzich.
By in stimburo yn Philadelphia dêr't de stimmen, dy't oer de post ferstjoerd waarden, teld waarden, waarden twa manlju út Virginia oanholden nei in tip fan in driging foar in oanfal mei AR-15's. Bumperstikkers op harren truck ferwiisden nei QAnon.
Nei ferskate ûnbegrûne beskuldigings fan stimbusfraude nei it ferlies fan Trump by de presidintsferkiezings, beskuldigen QAnon-folgelingen dat de telmasinen fan Dominion Voting Systems miljoenen stimmen foar Trump ferwidere hawwe soene. De ekstreemrjochtse keabeltillefyzjestjoerder One America News Network smiet dy gearspanningsteoryen de rûnte yn, en it waard ek troch Trump twittere. De Cybersecurity and Infrastructure Security Agency makke lykwols buorkundich dat de ferkiezings ien fan de meast earlike wie yn de Amerikaanske skiednis, en dat der "gjin bewiis dat der stimmen ferlern giene of ferwidere of feroare waarden".
thumb|Jake Angeli, ien fan de bestoarmers fan it Amerikaanske Kapitoal op 6 jannewaris 2021, is in folgeling fan QAnon Doe't in kliber breinroere Trump-oanhingers it Amerikaanske Kapitoal bestoarmen op 6 jannewaris 2021 nei't dy troch in fjurrige taspraak fan Trump dêr ta oanset waarden, waard ien fan de bestoarmers, Ashli Babbitt, in feteraan, troch de plysje fan it Kapitoal deasketten. Hja wie in folgeling fan QAnon en twitterde in gearspanningsteory fan L. Lin Wood, in abbekaat en gearspanningstinker, justjes foar har dea. Guon oare bestoarmers droegen Q-emblemen op harren klean of waarden as folgelingen fan QAnon idintifisearre yn fideofilmkes.
Op 12 jannewaris makken Facebook en Twitter buorkundich dat se artikels mei Stop the Steal en likernôch 70.000 siden besibbe oan QAnon ferwiderje soene.
Tsjeljabinsk (oblast)
De oblast Tsjeljabinsk (Russysk: Челябинская область, Tsjeljabinskaja oblast) is in bestjoerlike ienheid yn de Russyske Federaasje. It bestjoerlike sintrum is de stêd mei deselde namme.
Geografy
thumb|250px|left|Sicht fan de Nûgûsj-berch op de Zjûratkûlmar De oblast grinzget oan Kazachstan yn it súdeasten, de oblast Oarenburch yn it suden, Basjkortostan yn it westen, de oblast Sverdlovsk yn it noarden en de oblast Koergan yn it easten.
Wat it lânskip oanbelanget hat de oblast in grut ferskaat. It eastlike diel fan de oblast leit yn de súdlike Oeral en it westlike diel foarmet it begjin fan it West-Sibearyske Leechlân. Njonken leechlân en heuveleftige flaktes hat it ek bergen. It heechste punt is de Nûgûsj-berch mei 1.406 meter. Yn de bergen lizze ferskillende sky-gebieten. Der binne 348 rivieren langer as 10 km; wêrfan 17 langer as 100 km. Sân rivieren dy't troch de oblast streame binne langer as 200 km: de Miass, de Uj, de Oeral, de Ai, de Ufa, de Uvelka, en de Gûmbeika.
Yn de oblast lizze 3.748 marren en markes, dy't fral yn it noardlike en eastlike diel lizze. In soad marren lykas de Toergojak-, Zjûratkûl- en Itkûlmar hawwe namme fanwegen it skjinne wetter en meitsje toerisme mooglik.
Troch de oblast rint de grins fan Europa en Aazje. Súdlik fan Zlatûst stiet op de berchkaam Oeraltaû oan de M5 in stiennen monumint mei op de iene kant de namme 'Europa en de oare kant 'Aazje'. De stêden Zlatûst, Katav-Ivanovsk en Satka lizze yn Europa, Tsjeljabinsk, Troitsk en Miass yn Aazje. De stêd Magnitogorsk leit yn beide wrâlddielen.
It klimaat is kontinintaal mei kâlde winters en waarme simmers.
Skiednis
Eartiids wennen Basjkieren yn it gebiet. Hja libben dêr iuwen ûnder Mongoalsk bewâld.
Sûnt de 16e iuw hearde it gebiet by it tsaristyske Ruslân, mar pas yn de iere 18e iuw setten de earste Slaven harren dêr nei wenjen. Yn septimber 1736 stifte de Tataarske kolonel Kûtlû-Mohammed Tevkelev (1674-1766; russifisearre namme: Aleksei Ivanovitsj Tevkelev), op de rjochter igge fan de Miass it fort fan Tsjeljabinsk. By in grutte opstân fan de Basjkieren yn de jierren 1735-1740 weefde hy tige wreed ôf mei it ferset, wêrby't in soad Basjkierske doarpen platbaarnd en tûzenen minsken fermoarde waarden. thumb|left|250px|Tsjeljabinsk Yn 1737 waard de provinsje Iset stifte, wêrfan't Tsjeljabinsk sûnt 1743 de haadstêd wie. Fan 1744 oant 1919 foel de provinsje Iset mei de provinsje Ufa ûnder it gûvernemint Oarenburch. Op 27 augustus waard it gûvernemint Tsjeljabinsk oprjochte, dat lykwols mar oant 3 novimber 1923 bestie en doe oergyng yn de oblast Oeral. Op 17 jannewaris 1934 waard dy oblast opdield en ûnstie de hjoeddeiske oblast Tsjeljabinsk. Op 6 febrewaris 1943 waard in diel ôfskuord foar de oprjochting fan de oblast Koergan en sûnt binne de grinzen net mear feroare. thumb|260px|Spoar fan de meteoritenstoarm yn 2013 Nei de oanlis fan it Trans-Sibearyske spoar yn de twadde helte fan de 19e iuw woeks it ynwennertal hurd.
Op de freedtemoarn fan 15 febrewaris 2013 sloech om 09:15 oere in meteoritestoarm op de oblast del. Mear as tûzen minsken rekken ferwûne. It dak fan in gebou fan in sinkfabryk yn Tsjeljabinsk stoartte nei meteoritehagel yn. De meteoritestoarm is mei ôfbylden en filmmateriaal goed dokumintearre; teminsten seis stêden waarden troffen, mei fral in soad skea oan de dakken.
Ekonomy
De oblast hat in hege yndustriële produksje. Metallurgy nimt it wichtichste plak yn. Fierder is der masinebou en metaalbewurking. De oblast is ryk oan grûnskatten lykas izer, koper, nikkel, sink, magnesyt en brúnkoal. Yn it gebiet binne ek in soad wapenfabriken. Yn de tiid fan de Sovjet-Uny wie de oblast dêrom net frij tagonklik.
Befolking
thumb|260px|Himelfeartkatedraal, Tsjeljabinsk De oblast is ien fan de tichtstbefolke gebieten fan de Oeral. De grutste befolkingsgroepen binne neffens de folkstelling fan 2010 Russen (83,8%), Tataren (5,36%) en Basjkieren (4,81%). De grutste religy fan it gebiet is de russysk-otterdoksy. Dêrnjonken is der ek in islamityske minderheid.
Bestjoerlike yndieling en stêden
thumb|260px|Gûverneursgebou fan de oblast De oblast is yn 27 rajons en 16 stedsdistrikten ûnderferdield. Fjouwer fan de stedsdistrikten binne saneamde sletten stêden.
Meiïnoar binne der yn de oblast 30 stêden en 13 plakken mei in stedsk karakter.
Haarzuilens
300px|thumb|Lokaasje fan de himrik fan Haarzuilens yn de gemeente Utert Haarzuilens is in doarp yn it noardwestlik part fan de Nederlânske gemeente Utert. It doarp hat 555 ynwenners (Boarne: CBS, 2021). Oant 1 jannewaris 2001 hearde it doarp by de gemeente Vleuten-De Meern, doe't dy gemeente troch de gemeente Utert anneksearre waard. Sûnt dy tiid heart it doarp by de wyk Vleuten-De Meern.
Njonken de beboude kom om de Brink en it Kastiel De Haar hinne, hearre de Thematerweg en de buorskippen Ockhuizen en Lage Haar by it doarp. De Brink leit likernôch 10 km fan de Utertske binnenstêd. It bûtengebiet fan Haarzuilens is wiidfiemjend en tinbefolke.
Skiednis
De earste ferwizing nei Haarzuilens komt út 1391 nei De Haar, de namme fan it kastiel en de hearlikheid dy't ôflaat is fan it Proto-Germaanske haru, itjinge soks as "sânige ferheging" betsjut. Yn 1482 waard it kastiel belegere en troch de Hollanners yn 'e brân stutsen by de Hoekske en Kabbeljauske Tsierderijen. It kastiel bestiet út in kearn fan de fjirtjinde iuw en waard yn de fyftjinde iuw alhiel ferboud en tusken 1504 en 1554 mooglik fannijs opboud as fergrutte. Yn de fyftjinde iuw kaam it kastiel yn it besit fan de famylje Fan Zuylen troch in houlik mei de famylje De Haar, dêr't de namme Haarzuylens wei komt.
Yn 1812 waard it gebiet part fan de gemeente Vleuten en yn 1818 waard De Haar in selsstannige gemeente, dy't de eardere gerjochten De Haar, Themaat, Themaat Engsgerecht en De Hegge op Themaat. Dy gemeente soe oant 1 jannewaris 1954 bestean bliuwe, doe't er yn it ramt fan in gemeentlike weryndieling om de stêd Utert hinne by de gemeente Vleuten-De Meern. Yn 2001 waard dy gemeente troch de gemeente Utert anneksearre en waard part fan de wyk Vleuten-De Meern. Haarzuilens hat lykwols syn status as offisjele wenkearn holden.
It oarspronklik doarp lei tichter by it kastiel. It kastiel wie doe lykwols ferfallen ta in ruïne en it doarp ûntjoech him on de brink hinne. Yn 1890 urve baron Étienne van Zuylen van Nyevelt van de Haar (1860-1934) de kastielruïne fan syn heit Gustave van Zuylen (1818-1890). Étienne boaske op 16 augustus 1887 yn Parys baronesse Hélène de Rothschild (1863-1947), in erfgenamt út de Frânske takke fan de rike bankiersfamylje Rothschild. Mei tank oan har rykdom koe Étienne syn foarfaarlik kastiel gruts ferbouwe litte. Foar it fannijs opbouwen fan it kastiel socht er de help fan de ferneamde arsjitekt Pierre Cuypers, dy't nau mei syn soan Joseph Cuypers oparbeide. Hja wurken tweintich jier lang oan it projekt.
Om de tunen om it kastiel hinne oan te lizzen, moast it doarp Haarzuilens ferpleatst wurde. Yn 1898 waard it gânse doarp, op de tsjerke nei, ien kilometer nei it easten ta ferpleatst. It nije doarp waard ek troch Pierre Cuypers ûntwurpen. It nije doarp waard kreksa as it âlde doarp opset as in brinkdoarp. Sûnt de opbou yn 1898 is it doarp mar in bytsje feroare mei útsûndering fan hjir en dêr in bytsje nijbou, lykwols bûten it sicht fan de brink.
Monuminten
Yn Haarzuilens binne ferskate ryksmonuminten. It doarp is in beskerme doarpsgesicht. Op it terrein fan it kastiel stiet de âlde tsjerke mei it slotkapel.
Wapen
It wapen fan Haarzuilens bestiet út fjouwer parten. Twa parten besteane út sulveren ruten op in reade skyld fan de famylje De Haar en reade pylders (zuilen) op in sulveren skyld fan de famyle Van Zuylen. It wapen waard yn 1932 de gemeentewapen fan Haarzuilens, dochs de gemeente yn 1954 by de gemeente Vleuten-De Meern yndield waard, waard it wapen oernommen yn de gemeentewapen fan Vleuten-De Meern.
Allinnichsteande âlder
In allinnichsteande âlder is in allinnichsteande persoan dy't op it stuit net yn in fêste romantyske relaasje behelle is, mar dy't wol de primêre fersoarger is fan ien of mear bern. Spesifisearre nei geslacht kin in allinnichsteande âlder in allinnichsteande mem of in allinnichsteande heit wêze. Allinnichsteande memmen komme folle mear foar as allinnichsteande heiten. Allinnichsteande âlders meitsje om foar de hân lizzende redens mear gebrûk fan opfangfasiliteiten lyks de kres as âlderpearen. Wol is it sa dat allinnichsteande âlders oer it algemien minder bern hawwe as âlderpearen. Om't it dreech is om allinnich ien of mear bern te ûnderhâlden, libje allinnichsteande âlders en harren bern faker yn earmoede as gesinnen mei twa âlden (neffens sifers út 'e Feriene Steaten fiif kear sa faak). Nettsjinsteande dat nimt it tal allinnichsteande âlders en bern dy't troch allinnichsteande âlders grutbrocht wurde, wrâldwiid stadich ta.
Manearen om allinnichsteande âlder te wurden
Men kin in allinnichsteande âlder wurde trochdat jins oarehelte komt te ferstjerren, en jin allinnich mei de bern efterbliuwe. Sokke allinnichsteande âlders, dy't widdo of widner binne, kamen foarhinne it measte foar. Fral nei grutte militêre konflikten, wêryn't in protte (manlike) soldaten sneuvelen, wiene (en binne der noch) altyd in protte allinnichsteande memmen dy't widdo binne.
Yn 'e Westerske maatskippij komt it hjoed de dei lykwols faker foar dat de allinnichsteande âlder en syn of har oarehelte skieden binne, mei as gefolch dat der in brutsen gesin ûntstien is. Gauris wurde de bern dêrby noch wol troch beide âlden yn in beskate mjitte fan gearwurdking grutbrocht, mar dan om en om, wêrby't meastal de mem de primêre fersoarger is, en de bern inkeld yn 'e wykeinen of de fakânsjes by de heit binne, dy't dan de rol fan sekundêre fersoarger op him nimt. It is lykwols net ûngewoan dat sa'n ôfwikseljende opfieding fan 'e bern liedt ta slepende deilisskip oer fâdijrjochten, benammen by fjochtskiedings dy't oer de rêch fan 'e bern hinne útfochten wurde.
In trêde faak foarkommende manear om allinnichsteande âlder te wurden, is troch ûnwinske swierwêzen. Dêrby giet it ornaris om tinerswierwêzen, wêrby't in famke út 'e leeftydskategory tusken de 12 en 18 jier swier rekket troch geslachtsferkear te hawwen sûnder foarbehoedsmiddels te brûken. Net selden spilet har ferkearing fan ruten sadree't er it berjocht kriget dat se yn ferwachting is, wêrnei't sy op eigen manneboet har bern grutbringe moat (faak mei help fan har âlden), as se der teminsten net foar kiest om abortus te dwaan.
Noch wer in oare wize om allinnichsteande mem te wurden is as froulju mei in bernewinsk mar sûnder relaasje sied helje by in spermabank of in oare spermadonor en harsels dêr swier mei meitsje litte. Yn sokke gefallen is der nea in manlike partner (aktyf) by de konsepsje belutsen, en is it fan it begjin ôf oan de kar fan 'e frou yn kwestje om allinnichsteande mem te wurden.
Statistyk
Yn 2010 libbe likernôch 16% fan 'e bern yn 'e wrâld yn in húshâlding mei mar ien âlder. Yn Austraalje lei dat sifer yn 2003 op 14%, en yn 'e Feriene Steaten yn 2006 op 12,9%. Yn Nij-Seelân waard yn 2013 17,8% fan 'e bern grutbrocht troch allinnichsteande âlders. Fan 'e Nijseelânske ien-âlderhúshâldings waarden dat jiers fiif op 'e seis rund troch in allinnichsteande mem en ien op 'e seis troch in allinnichsteande heit. Yn Grut-Brittanje hie yn 2010 25% fan 'e húshâldings mei minderjierrige bern mar ien âlder. Dêrfan hie 8% oant 11% in allinnichsteande heit. Sifers oangeande earmoede út itselde jier litte sjen dat 52% fan 'e Britske ien-âlderhúshâldings ûnder de earmoedegrins libbe. Yn ûntwikkelingslannen komme allinnichsteande âlders trochinoar minder foar, en yn lannen yn Aazje en it Midden-Easten it minste fan allegear.
Kingsman: The Secret Service
Kingsman: The Secret Service is in Britsk-Amerikaanske aksjekomeedzje en spionaazjefilm út 2014 ûnder rezjy fan Matthew Vaughn. De titel betsjut "Keningsman: De Geheime Tsjinst". It senario waard troch Vaugh en Jane Goldman basearre op 'e striprige The Secret Service fan Dave Gibbons en Mark Millar. De haadrollen yn 'e film wurde spile troch Colin Firth, Samuel L. Jackson en Taron Egerton, mei byrollen foar û.o. Mark Strong, Michael Caine en Sofia Boutella. It ferhaal fan Kingsman: The Secret Service folget de rekrutearring en trening fan Gary "Eggsy" Unwin as agint fan in partikuliere Britske geheime tsjinst, wêrnei't er op syn earste missy in rike Amerikaan sjen moat te stopjen dy't oan grutheidswaansin lijt. De film krige oer it algemien positive kritiken en brocht rom fjouwer kear safolle op as dat deroan útjûn wie. Yn 2017 gie it ferfolch Kingsman: The Golden Circle yn premiêre.
Plot
Santjin jier letter, yn 2014, is Eggsy, nettsjinsteande syn hege yntelliginsje en feardichheid op alderlei mêd, opholden mei de trening foar de Royal Marines. Hy is ferfallen ta kriminaliteit, en as er arrestearre wurdt foar it stellen fan in auto, skillet er it tillefoannûmer op it medalje. Dêrop komt Hart fanwegen en bewurkmasteret dat Eggsy sûnder oanklacht frijlitten wurdt. Hy leit Eggsy dêrnei út dat er wurket foar Kingsman, dat in geheime tsjinst is dy't net útgiet fan 'e Britske oerheid, mar op eigen manneboet operearret om Britske belangen te beskermjen. Kingsman is oarspronklik oprjochte troch in stikmannich rike Britten dy't harren erfgenamten yn 'e Earste Wrâldoarloch ferlern wiene en besleaten om foar te kommen dat sa'n sinleaze oarloch ea wer foarfalle koe.
Hart, waans koadenamme 'Galahad' is, leit Eggsy fierders út dat der by Kingsman in fakatuere is, om't de agint James Spencer ('Lancelot') ombrocht is troch de moardneresse Gazelle doe't er besocht om 'e ûntfierde perfester James Arnold te rêden. Hart bepraat Eggsy om syn kandidaat te wurden foar de nije Lancelot, wylst oare Kingsman-aginten harren eigen kandidaten ynbringe, seis yn totaal (Eggsy ynbegrepen).
It seistal wurdt bleatsteld oan in hiele rige gefaarlike treningsoperaasjes dy't opset binne troch de agint 'Merlin'. Fjouwer fan 'e oare kandidaat-aginten falle geandewei ôf, oant inkeld Eggsy en de froulike kandidaat Roxy, mei wa't er ûnderwilens befreone rekke is, noch oer binne. De lêste test bestiet derút dat de kandidaten in hûnejong deasjitte moatte dat se ûnder harren trening grutbrocht hawwe. Hoewol't it pistoal dêr't se dat mei dwaan moatte, losse flodders blykt te befetsjen, witte sy dat foarôf net. Eggsy wegeret om de trekker oer te heljen, en sa wurdt Roxy de nije 'Lancelot'.
Underwilens hat Merlin ûntdutsen dat perfester Arnold wer opdûkt is en gewoan wer oan it wurk gien is as wie der neat bard. Hart wurdt derop ôfstjoerd om him te befreegjen, mar ear't er dat dwaan kin, ûntploft der in mikrochip dy't yn 'e perfester syn nekke ynbrocht is, mei as gefolch dat Arnold ûnthalze wurdt. It radiosinjaal dat de chip eksplodearje liet, wurdt weromtrasearre nei in fasiliteit dy't eigendom is fan 'e Amerikaanske ynternetmiljardêr en filantroop Richmond Valentine, dy't koartby alle minsken op 'e wrâld fergees in SIM-kaart oanbean hat dêr't men libbenslang mei skilje en ynternetsje kin op 'e mobile tillefoan.
Hart giet undercover as in oare miljardêr en filantroop en wit sa in moeting mei Valentine te beävensearjen. Hy ûntdekt dat dy bannen ûnderhâldt mei in obskuere haatgroep dy't him profilearret as tsjerkegenoatskip yn 'e Amerikaanske steat Kentucky. Dêr reizget er hinne mei in bril op dêr't in kamera en stjoerder-ûntfanger yn ynboud binne, sadat Eggsy live folgje kin wat der bart. As Hart by de tsjerke oankomt, aktivearret Valentine de SIM-kaarten yn 'e mobile tillefoanen yn it gebou, wat in audio-psychysk synjaal feroarsaket dat it tsjerkefolk abrupt ta in ûntinkende steat fan moardsuchtige gewelddiedigens bringt. Troch Hart syn trening as geheim agint is hysels de iennichste dy't libben de tsjerke ferlit, mar ienris bûtendoar treft er Valentine, dy't him útleit wat er krekt dien hat, en him dan ûnferwachts yn 'e holle sjit.
Nei Hart syn dea keart Eggsy allinnich werom nei it haadkertier fan Kingsman, dêr't er ûntdekt dat Valentine de lêste tiid petearen fierd hat mei in grut tal foaroansteande persoanen, ûnder wa de premier en kroanprinsesse fan Sweden. Nei dy moeting is de kroanprinsesse spoarleas ferdwûn. No docht bliken dat Chester King, koadenamme 'Arthur', de lieder fan Kingsman, ek mei Valentine yn petear west hat, en sûnt hat de man in groede yn syn nekke krekt sa't perfester Arnold ek hie. As Eggsy Arthur dêrop oansprekt, leit dy út dat Valentine fan doel is om fia syn satellytnetwurk in wrâldwide 'neurologyske weach' út te stjoeren nei de fergese SIM-kaarten dy't er ferspraat hat. Wat der yn 'e tsjerke yn Kentucky barde, sil dan yn 'e hiele wrâld barre, mei as gefolch dat de minskheid 'úttinne' wurdt, sadat de driigjende selsútrûging troch klimaatferoaring en it broeikaseffekt ôfkeard wurdt. Inkeld dyjingen dy't troch Valentine útkard binne, sille de 'neurologyske weach' oerlibje. Valentine hat Arthur bepraat dat soks in ûnûntkomber kwea is, mar as dúdlik wurdt dat Eggsy der hiel oars oer tinkt, besiket Arthur him út 'e wei te romjen troch gif yn syn drinken te dwaan. Eggsy wikselet lykwols de glêzen om as Arthur der eefkes net om tinkt, sadat de âldman himsels fergiftiget.
Neitiid betinke Eggsy, Merlin en Roxy in plan om Valentine tsjin te hâlden. Roxy brûkt in waarballon om heech yn 'e atmosfear te kommen dêr't se ien fan Valentine syn satelliten wei útskeakelje kin, sadat syn netwurk útinoar falt. Valentine wit lykwols sûnder folle muoite in ferfangende satellyt te bemachtigjen fan in sakekunde fan sines. Underwilens fljocht Merlin Eggsy nei de basis fan Valentine ta, dêr't Eggsy binnenkringt yn 'e momkape fan Arthur, mei in bril op mei kamera en stjoerder-ûntfanger, sadat Merlin live folgje kin wat der bart. Eggsy wurdt lykwols ûntmaskere troch Charlie Hesketh, in mislearre Kingsman-kandidaat dy't de lapen gearsmiten hat mei Valentine. Eggsy besiket te ûntkommen mar komt djip yn 'e gongen ûnder de basis fan Valentine mei de rêch tsjin 'e muorre te stean. Om't er neat mear te ferliezen hat, lit er dan Merlin, dy't Valentine syn kompjûtersysteem hackt hat, de mikrochips aktivearje dy't Valentine by al syn meistanners ymplantearre hat. It gefolch is dat al dy lju tagelyk ûnthalze wurde.
De iennichste oerlibbenen yn it gongstelsel ûnder de basis binne Eggsy sels en de Sweedske kroanprinsesse Tilde, dy't dêr yn in sel fêstholden blykt te wurden om't se Valentine foar gek ferklearre doe't dy syn grutte plan oan har foarlei. As se him freget om har te befrijen, easket Eggsy yn ruil dêrfoar in tút, mei't er altyd alris in prinsesse tútsje wollen hat. Se antwurdet dat se him "wol mear as in tút" jaan wol as er har út har sel brekt. Op dat stuit wurde se lykwols ûnderbrutsen troch Valentine, dy't troch it lûdsprekkersysteem fan syn basis oankundiget dat er net sa gek wie om by himsels in mikrochip te ymplantearjen, en dat syn plan gewoan trochgean kin. Hy aktivearret it sinjaal en lokket dêrmei in wrâldwiid pandemonium út as alle lju mei syn SIM-kaarten feroarje yn gewelddiedige gekken en inoar en oaren te liif geane mei wat mar foar hannen is.
Eggsy ferûntskuldiget him foar prinsesse Tilde oer, mei't er earst de wrâld rêde moat, mar ûnthjit dat er dan weromkomme sil om har te befrijen. Sy antwurdet dat er, as er de wrâld rêden hat, wol in gruttere beleanning fertsjinne hat as in tút, en suggerearret dat se it dan "yn it kontgat" dwaan kinne. Eggsy hastiget him nei Valentine syn kontrôlesintrum, dêr't er behalven mei Valentine sels konfrontearre wurdt mei de moardneresse Gazelle, dy't beide skonken amputearre hat, mar yn 't plak dêrfoar protezes yn 'e foarm in pear swurden draacht. Der folget in lange fjochtpartij wêryn't Eggsy op 't lêst ôfweeft mei Gazelle en har ombringt. Dêrnei brûkt er ien fan har protezes om Valentine te deadzjen, sadat it sinjaal stopset wurde kin en de bedriging fan 'e wrâld weinommen wurdt. Neitiid keart Eggsy mei in flesse sjampanje werom nei de sel fan Tilde. It lêste wat der op Merlin syn byldskerm te sjen is, binne de bleate stuten fan 'e prinsesse ear't Merlin hastich syn kompjûter ôfslút.
Yn in sêne dy't healwei de ôftiteling noch folget, keart Eggsy werom nei hûs as in folweardich Kingsman-agint. Hy biedt syn mem en healsuster in nij thús oan, by syn gewelddiedige styfheit Dean wei. As Dean syn frou en dochter net gean litte wol, weeft Eggsy sûnder muoite mei him ôf.
Produksje
Kingsman: The Secret Service fûn syn oarsprong yn in petear yn in kroech tusken regisseur Matthew Vaughn en striptekener Mark Millar. De mannen hiene it oer spionaazjefilms en beklagen har deroer dat dat sjenre sûnt likernôch 2000 alle humor ferlern hie. Uteinlik besleat Vaughn nei oanlieding fan dat petear om "in leukenien" te meitsjen. Om dêr tiid foar te hawwen, moast er ôfsizze as regisseur fan 'e superheldefilm X-Men: Days of Future Past, eat dat er omskreau as "in hiel dreech beslút." Mar hy riddenearre dat as hysels gjin humoristyske spionaazjefilm makke, "in oar [...] wekker wurde" en him foar wêze soe.
Behalven as regisseur wie Vaughn by Kingsman: The Secret Service ek belutsen as produsint (yn 'e mande mei David Reid en Adam Bohling) en skreau er mei Jane Goldman it senario, dat basearre is op 'e striprige The Secret Service fan Dave Gibbons en Mark Millar. George Richmond die de kamerarezjy en de filmmuzyk waard fersoarge troch Henry Jackman en Matthew Margeson. Kingsman: The Secret Service waard yn gearwurking produsearre troch de studio's Marv Films, Cloudy Productions, Shangri-La Entertainment en TSG Entertainment. De distribúsje waard fersoarge troch it grutte Amerikaanske label 20th Century Fox. It budget foar de film bedroech earne tusken de $81 en 94 miljoen.
Casting
Foar de haadrol fan Harry Hart waard akteur Colin Firth oanlutsen, en de jonge Taron Egerton spile Eggsy. Yn 't earstoan ferskynden der berjochten yn 'e media dat de smjunt Richmond Valentine spile wurde soe troch Leonardo DiCaprio, mar Vaughn sei letter dat it spyljen fan DiCaprio yn Kingsman like wierskynlik west hie "as dat ik nochris paus wurde sil." Uteinlik wie it Samuel L. Jackson dy't de rol fan Valentine taparte krige. Dyselde sei letter dat er de rol oannommen hie fanwegen syn libbenslange winsk om yn in James Bond-film te spyljen, dy't nei alle gedachten nea yn ferfolling gean soe. Hy miende dêrom dat de rol fan Valentine syn iennichste kâns wie om nochris in grutte James Bond-eftige smjunt te spyljen. Jackson joech Valentine yn syn fertolking in lispeljende manear fan praten, eat dat foar in diel ynjûn wie troch it stammerjen dêr't er sels yn syn jonkheid mei kampte.
Wat de byrollen oanbelange, keas Vaugh foar de ûnbekende Sophie Cookson as Roxy, de froulike Kingsman-agint, wêrby't er mear foar de hân lizzende kandidates as Emma Watson en Bella Heathcote ôfwiisde. Feteraan Michael Caine waard cast yn 'e rol fan Chester King ('Arthur'), it haad fan 'e Kingsman-organisaasje. De rol fan moardneresse Gazelle gie nei de Algerynske aktrise Sofia Boutella. Star Wars-stjer Mark Hamill waard troch Vaughn-en-dy oanlutsen foar de byrol fan perfester James Arnold, in ferwizing nei it feit dat dat personaazje yn it stripboek fan Gibbons en Millar dêr't de film op basearre wie, de namme 'Mark Hamill' hie.
Opnamen
De opnamen foar Kingsman: The Secret Service begûnen op 6 oktober 2013 yn Deepcut, yn it Ingelske greefskip Surrey. De binnendoarsênes waarden filme yn 'e Warner Bros. Studios, Leavesden, yn Hertfordshire, en foar in part ek yn 'e Pinewood Studios, yn Buckinghamshire.
Distribúsje
Kingsman: The Secret Service gie op 13 desimber 2014 yn Austin (Teksas) yn premiêre ûnder it filmfestival Butt-Numb-A-Thon. Neitiid folge op 14 jannewaris noch in formele galapremiêre yn Londen yn oanwêzichheid fan cast en crew. De film iepene op 29 jannewaris 2015 yn 'e Britske bioskopen en op 13 febrewaris fan dat jier yn 'e bioskopen yn 'e Feriene Steaten. Op 15 maaie 2015 kaam de film út as digital HD-format en op 9 juny fan datselde jier waard er ek útbrocht as blu-ray en dvd.
Sinsuer
Yn it grutste part fan Latynsk-Amearika en yn Yndoneezje waard de sêne mei de massale fjochtpartij yn 'e tsjerke yn Kentucky, dy't troch de makkers fan 'e film as fan krúsjaal belang beskôge waard, troch de sinsuer frijwol hielendal fuortknipt, om't men fan miening wie dat yn in tsjerke net fochten wurde mei. Sadwaande bleau yn dy lannen inkeld de oanrin nei de fjochtpartij en de folgjende sêne mei Harry Hart en Richmond Valentine bûten de tsjerke oer. Dat makke de film foar bioskoopgongers sûnder foarkennis frijwol ûnbegryplik.
Untfangst
Filmkritikus Jordan Hoffman skreau oer Kingsman: The Secret Service yn 'e Britske krante The Guardian: "De geast fan 007 is hielendal oer dizze film hinne smaard, mar Vaughn syn skript [...] hat in fergunning om grappen te meitsjen. [...] Net ien dy't by de produksje belutsen wie, kin leaud hawwe dat se serieus nommen wurde soene as se sa'n healwize James Bond-film makken." Hy wie lykwols posityf oer de film, oars as Peter Bradshaw, dy't ek foar The Guardian skreau. Dy betitele Kingsman: The Secret Service as "in spytgnyskjende spionaazjeparody, dy't in nuveraardich gebrek oan sjarme oan 'e dei leit en efterhelle is op manearen dy't de makkers net bedoeld hawwe."
Nettsjinsteande boppeneamde kritykpunten krige Kingsman: The Secret Service oer it algemien positive resinsjes. Benammen de aktearprestaasjes, de filmmuzyk en de swarte humor waard tige wurdearre. De webside Rotten Tomatoes, dy't resinsjes sammelet, joech de film in goedkarringspersintaazje fan 74% op basis fan 238 ûnderskate resinsjes. De bygeande tekst neamde Kingsman: The Secret Service "stylfol, subversyf en fral fermaaklik."
Resultaat
Yn totaal brocht Kingsman: The Secret Service $414,4 miljoen op, wêrfan $24,2 miljoen yn it Feriene Keninkryk, $128,3 miljoen yn 'e Feriene Steaten en Kanada, en $261,9 miljoen yn 'e rest fan 'e wrâld. Ofset tsjin in budget fan $81 oant 94 miljoen kaam dat del op in skjinne winst fan $320 oant 333 miljoen. Yn 'e bioskopen hie Kingsman benammen konkurrinsje fan Fifty Shades of Grey, dat tagelyk útkaam. Kingsman: The Secret Service wûn yn 2015 de Empire Award yn 'e kategory bêste Britske film. In ferfolch, mei as titel Kingsman: The Golden Circle gie yn septimber 2017 yn premiêre. Vaughn wie op 'e nij regisseur en ek deselde cast kearde werom, ynsafier't dy it earste diel oerlibbe hie. Foar 2019 stiet in twadde ferfolch yn 'e Kingsman-rige op steapel en foar twa oare films wurde (anno 2018) tariedings makke.
Fise-foarsitter
In fise-foarsitter of ûnderfoarsitter is immen dy't yn it deistich bestjoer sit fan in organisaasje, lykas in feriening, stifting, kommisje, komitee, politike partij, ynternasjonale organisaasje of steat. Yn it meast gongbere gebrûk fan dizze term giet it om in funksje yn it bestjoer fan in lytsskalige organisaasje, lykas in feriening foar doarpsbelang of in biljertklub. By sokke organisaasjes bestiet it deistich bestjoer út in foarsitter, in sekretaris, in skathâlder en eventueel in fise-foarsitter en ferskate algemiene leden.
De taak fan 'e fise-foarsitter is om 'e foarsitter te assistearjen by it útoefenjen fan syn funksje. Yn it gefal dat de foarsitter ôfwêzich is of komt te ferstjerren, wurdt fise-foarsitter automatysk foarsitter. Spesifike foarmen fan in fise-foarsitter binne de fise-preses, de ûnderfoarsitter fan in studinteferiening, en de fise-presidint, dy't de ûnderfoarsitter is fan it bestjoer fan in grutskalige organisaasje of sels fan in lânsbestjoer.
Museum van Bommel van Dam
It museum is 16 oktober 1971 oprjochte troch it Amsterdamse pear Maarten en Reina van Bommel-van Dam, dy't nei de Twadde Wrâldoarloch út ein setten mei sammeljen fan keunst. Maarten van Bommel wie bankier en in leafhawwer fan keunst.
Yn 1969 wie harren wente yn Amsterdam te lyts wurden foar de kolleksje. It pear besleat doe om harren goed 1100 skilderijen, tekeningen, printen en bylden oan de gemeente Fenlo te skinken ûnder it betingst dat de samling plak yn in museum krije soe, der in wenning njonken it museum foar it pear beskikber kaam en se frije tagong ta it museum krigen fia in binnendoar. Yn 1971 waard it nei it pear ferneamde museum iepene.
Tet Rozendal
Tet Rozendal (Feanwâlden / Kûkherne, 1983) is in Fryske sjongster, aktrise en skriuwster út Ljouwert.
Fan 1994 oant 2001 dûnse se by it streetdance-jazzballet demonstraasjeteam Dance Explosion. Yn 2000 waard Tet Rozendal Nederlânsk kampioen jazzballet. Se spile dêrnei yn it profesjonele dûnsteäter en folge balletlessen, breakdancelessen en hiphopworkshops. Sûnt 1998 jout se sels ek dûnslessen en -workshops. Se wurke yn ‘dinner shows’, mar ek wol yn teaterprojekten lykas dy fan de groep Sult. Wyls helle se har dieltiid HBU-oplieding maatskiplik wurk en tsjinstferliening.
Teäter
Yn 2009 gie har earste foarstelling Tet Rozendal sjongt Marlene Dietrich yn première. Mei teksten fan Jurjen van der Meer en muzikale begeleiding fan Marius de Boer en Tseard Nauta spile se rûnom yn de provinsje. Yn 2012 spile se yn it teäterstik Oarlochstriennen fan Marijke Geertsma en Jan Arendz de rol fan Esmée van Eeghen. Esmée van Eeghen wie in Amsterdamske keapmansdochter, dy't de koppen fan de Fryske fersetsminsken oerstjoer makke.
Museum van Bommel van Dam
Maarten van Bommel is yn 1991 ferstoarn. Syn frou Reina van Bommel (Voorthuizen, 31 desimber 1910), rekke op 29 july 2008 wei. It museum die mei oan it Dútsk-Nederlânsk gearwurkingsprojekt Crossart tusken 2004 en 2010.
Sûnt 2014 kin elts dy't dat wol in stik muorre yn it museum hiere.
Ferhuzing en privatisearring
Sûnt 1 novimber 2017 is it museum tydlik sletten fanwegen de ferhuzing nei it tsjinoerlizzende eardere Haadpostkantoar Keulse Poort. Neffens it plan soe it museum ein 2019 wer iepen wêze moatte. Tagelyk wurdt it museum privatisearre. De museumstichting wol in oare koers farre om mear besikers te lûken.
Tet Rozendal
It Wûnder út 'e Wâlden
Yn 2012 bringt se de muzykteäterútfiering It Wûnder út 'e Wâlden. Hjiryn fertelt en besjongt se wûnderdokters as Grutte Wopke, Piter Poes, Fedde de Vries en oare ferneamde genêzers, dúvelbanners en piskikers fan De Wâlden. Se docht dit tegearre mei har fêste muzykmannen, Marius de Boer en Tseard Nauta.
Crossart
Crossart of folút Crossart Route-Moderne-Kunst wie in gearwurkingsferbân fan fjouwer Nederlânske en seis Dútske musea yn it grinsgebiet fan de provinsjes Gelderlân en Limburch oan de iene kant en de Dútske dielsteat Noardryn-Westfalen oan de oare kant. It measte omtinken krige de bydzjende keunst, lânskip en arsjitektuer.
Tet Rozendal
Nachtvlinder
Fan it programma Nachtvlinder skreau se sels it skript. Krektas in rûp wrakselt Tet om har te befrijen fan har kokon om har wjukken útslaan te kinnen. It tsjuster fan de nacht jout dêrby romte foar spotlights, fantasij en ynspiraasje. De solofoarstelling dy't him ôfspilet yn de eartiidske nachtklubsfearen sit dan ek fol mei vol sensuele dûnsen, ferhalen en lieten. It muzikale gedielte waard fersoarge troch komponist en multy-ynstrumintalist Erik de Reus.
De Brekbere Sirkel
Tet Rozendal skreau, produsearre oant 2018 fjouwer solofoarstellings. Yn 2017 wie de premiêre fan De Brekbere Sirkel. Dit skrinende ferhaal fertelt oer de leafde fan Elise (Tet Rozendal) en Didier (Wybo Smids). Harren dochterke waard slim siik en ferstoar. Didier waard lilk mar Elise socht treast. Se trede noch ien kear op mei Didier en harren country- en bluegrassband. Dy band bestie neist Tet Rozendal en Wybo Smids út Gurbe Douwstra, Jan de Vries, Wander van Duin en Tseard Nauta. Yn de foarstelling siet in soad bypassende country- en bluegrassmuzyk. Sa wiene nûmers te hearren fan Johnny Cash, Alison Krauss, Emmylou Harris en Waylon Jennings.
Generaasje
Benammen 'generaasje' yn 'e sosjologyske betsjutting fan bertekohorte wurdt tsjintwurdich in protte brûkt yn 'e popkultuer, en foarmet boppedat yn 'e wittenskip in wichtich ûnderdiel foar de sosjologyske analyze fan 'e hjoeddeiske maatskippij. Koartsein kinne nije generaasjes sjoen wurde as de fernijers fan in kultuer, mei as gefolch dat de maatskippij by de tiid bliuwt. Dy fernijingsdriuw fan nije generaasjes liedt faak ta in botsing mei âldere generaasjes, dêr't dan in saneamde generaasjekleau út ûntstiet, in gat tusken de belibbingswrâld fan 'e nije en de âldere generaasjes, dy't dêrtroch net opinoar oanslute. As wat fan generaasje op generaasje trochjûn wurdt, lykas folksferhalen of tradysjes, dan seit men dat it fan âlder op âlder trochjûn wurdt.
Tet Rozendal
Mata Hari
Yn 2013 gie Mata Hari yn première. Ek dy foarstelling en de teksten foar de ferskes skreaun se sels, de muzyk wie fan Erik de Reus. Se spilen dit rom 50 kear yn de Provinsje. Yn 2017 makken se in teatertoer troch Nederlan. Yn 2017 soe Tet Rozendal mei de Mata Hari Mystery Tour troch 11 stêden yn 11 ferskillende lannen reizgje. Yn elke stêd soe se in diel fan har foarstelling mei nij materiaal spylje. De reis troch Europa is op 't lêst net trochgien, mar se spile yn Parys de hiele foarstelling. Yn dizze muzikale teäterfoarstelling siket Tet Rozendaal nei de driuwfearren fan de mysterieuze en leidige Margaretha Zelle út Ljouwert en har libben as Mata Hari. Neist it ferhaal ferwurke Tet in persoanlike ynfalshoeke yn de foarstelling. Alle kearen as se fan it Nederlânsk oerstapte op it Frysk beskreau se in diel fan har eigen libbensferhaal. Der blykten oerienkomsten en ferskillen tusken har libben en it libben fan Mata Hari te wêzen.
Crossart
It projekt krige stal tusken 2004 en 2010 en wie in inisjatyf fan twa ministearjes yn Düsseldorf yn oerlis mei it Nederlânske ministearje fan Underwiis, Kultuer en Wittenskip. It projekt waard finansiere troch de EU (Euregio Ryn-Maas Noard), troch de museüms, de boppe neamde provinsjes en troch it Ministearje fan Ekonomyske Saken fan Noardryn-Westfalen.